《五月廿四日受诰奉天门》
明代·守仁

薰风金殿晓生凉，紫诰新颁出尚方。傍日捧来云欲动，自天题处墨犹香。

千年雨露沾华梵，一代文章迈汉唐。报答君恩知有地，函经惟祝寿无疆。

作者简介：明僧。浙江富阳人，字一初，号梦观。发迹于四川延宁寺。后住持灵隐寺。洪武十五年被征，授僧录司右讲经，升任右普世。能诗。有《梦观集》。